《元旦书事（甲辰）》
明代·吴兆

闽中风景丽，元旦百花开。
有岸皆萦草，无波不染苔。
树光摇粉皆，云彩照金罍。
浓黛新年点，春衣隔岁裁。
夜垆藏宿火，晓烛剪残灰。
袖里分余蕙，钗边罥落梅。
松枝当户插，椒气拂窗来。
正好随欢笑，那知客思催。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。